Държавен вестник, бр. 69, 2015 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  69
и 38 GHz се забелязва устойчиво насищане. 
Отчита се използването на по-усъвършенства-
ни технологии, което обусловя изграждането 
на мрежи с общ цифров капацитет от 150 до 
900 Mbit/s и модулационни нива от порядъка 
на 256/512/1024 QAM или 2048 QAM в едно 
направление. Продължава тенденцията за 
изграждане на високотехнологични цифрови 
системи с използване на технологии XPIC/
CCDP. Обхват 18 GHz запазва тенденцията 
за най-предпочитан обхват с дял около 1/3. 
Изграждат се електронни съобщителни мрежи 
с висока плътност, ползващи най-високочес-
тотните обхвати.
През 2012 г. бяха въведени условия за 
работа на сдвоените радиочестотни обхвати 
71-76 GHz и 81-86 GHz, като бяха изменени 
Техническите изисквания за работа с елек-
тронни съобщителни мрежи от неподвижна 
радиослужба и съоръженията, свързани с тях, 
като във връзка с нарасналата нужда от ши-
роколентова свързаност през 2014 г. започна 
предоставяне за ползване на радиочестотен 
спектър от обхвати 74-76 GHz и 84-86 GHz за 
висококапацитетни радиорелейни участъци 
(над 1500 Mbps).
Интересът към използването на високите 
обхвати от страна на бизнеса се запазва. С 
цел определяне на техническите условия за 
използване на радиочестотна лента 57-64 GHz 
от неподвижна радиослужба във връзка с 
проявен интерес към нейното ползване пред-
стои изменение на Техническите изисквания 
за работа с електронни съобщителни мрежи 
от неподвижна радиослужба и съоръженията, 
свързани с тях.
3.2. Мрежи от вида „точка към много 
точки“.
През 2012 г. бяха проведени консултации за 
перспективите за ползване на свободния ресурс 
в радиочестотния обхват 26 GHz. В рамките 
на тези консултации не е отчетен интерес от 
бизнеса към мрежи от вида неподвижен без-
жичен достъп (Fixed Wireless Access, FWA). В 
тази връзка бе извършено преразпределение 
на радиочестотния спектър в обхвата, като 
за FWA мрежите се определиха за използва-
не канали от 1 до 12, а канали от 14 до 25 
(с лента 28 МHz всеки) бяха определени за 
мрежи от вида „точка към точка“. 
4. Позиции на геостационарна орбита.
Комисията за регулиране на съобщенията 
е издала две разрешения за предоставяне на 
позиция на геостационарната орбита, опреде-
лена за Република България за осъществяване 
на електронни съобщения чрез спътникова 
система „BUL02000“ от радиослужба радио-
разпръскване – спътниково (по Приложение 
30 и Приложение 30А от Радиорегламента) 
и чрез спътникова система BULSAT-30B 
(BALKANSAT AP30B) от неподвижна – спът-
никова радиослужба (по Приложение 30Б от 
Радиорегламента).
Предстоящите срокове за изстрелване 
на първия български спътник увеличават 
интензивността на процеса по координация. 
Целта на този процес е предотвратяването 
на потенциални смущения към българските 
планови системи, разположени на 1.2° W (BSS) 
и на 56.02° Е (FSS), както и на направената 
допълнителна модификация на плановата 
позиция за BSS на 1.9° Е. 
През 2014 г. съвместно с Министерството 
на транспорта, информационните технологии 
и съобщенията беше започната нова проце-
дура пред Международния съюз по далеко-
съобщения за реализацията на българската 
планова спътникова система от радиослужба 
неподвижна – спътникова (FSS) на позиция 
на геостационарната орбита 56.02° Е.
Защитата на орбиталните ресурси на Ре-
публика България за радиослужби неподвиж-
на – спътникова и радиоразпръскване – спът-
никово от други спътникови системи е важен 
фактор за безпроблемното реализиране и 
опериране на националните системи и напра-
вената модификация от радиослужба радиораз-
пръскване – спътниково. В допълнение, коор-
динацията дава възможност за безпроблемно 
функциониране на радиослужби, работещи в 
обхвати на споделена първична основа.
През следващия четиригодишен период 
ще продължи процесът по координация с 
цел успешно провеждане на процедурите по 
международна координация на спътниковите 
системи на геостационарната орбита. В този 
период се очаква да бъде изстрелян и първият 
български спътник на планова позиция на 
геостационарна орбита за Република България.
5. Спътникови електронни съобщителни 
мрежи за предоставяне на мобилни спътни-
кови услуги. 
С Решение 2009/449/EО10 Inmarsat Ventures 
Limited и Solaris Mobile Limited са определени 
за оператори на мобилни спътникови системи, 
имащи право да предоставят мобилни спът-
никови услуги на територията на Общността, 
като са им предоставени съответно следните 
радиочестотни ленти 1980-1995 MHz/2170-
2185 MHz и 1995-2010 MHz/2185-2200 MHz. С 
Решение 2011/667/ЕС11 са определени услови-
ята за съгласувано прилагане на правилата за 
привеждане в изпълнение по отношение на 
мобилни спътникови услуги (МСУ).
10 Решение 2009/449/EО относно подбора на 
оператори на общоевропейски системи, предос-
тавящи мобилни спътникови услуги (МСУ).
11 Решение 2011/667/ЕС относно условията за 
съгласувано прилагане на правилата за привеж-
дане в изпълнение по отношение на мобилни 
спътникови услуги.